*APSTIPRINĀTS:*

*ar iepirkuma komisijas 2022.gada 5.septembra*

*8.sēdes protokolu*

**„Dobeles stacijas centralizācijas sistēmas modernizācija”**

 **(iepirkuma Id.Nr. LDZ 2022/33-SPAV)**

**SKAIDROJUMS Nr.7**

|  |  |
| --- | --- |
| ***Jautājums*** | ***Iepirkuma komisijas atbilde*** |
| Nolikuma 2.pielikuma “*Pasūtītāja prasības*” sadaļā **5.** “*Prasības MPC sistēmas apakšsistēmām un lauka iekārtām*”, apakšsadaļā **5.5.1** *“Pamatprasības”*: P. **5.5.1.3.** ir minēts: *“Stacijas apsargājamās pārbrauktuves ar automātiskām barjerām vadību (pārbrauktuves dežurējošo apkalpi) nodrošināt no Dzelzceļa pārbrauktuvju vadības centra dežuranta (Rīga, Turgeņeva iela 14), izmantojot pārbrauktuves vadības ierīci un videonovērošanas sistēmas datus.”*Jautājums 1: Vai pārbrauktuvju vadības centrā ir jāuzstāda elektromehāniķa darba vieta un vadības pults? | Informējam, ka saskaņā ar Nolikuma grozījumiem Nr.1 punkta 5.5.1.3 jaunā redakcija nosaka, ka Dobeles stacijas apsargājamās pārbrauktuves ar automātiskām barjerām vadību (pārbrauktuves dežurējošo apkalpi) nepieciešams nodrošināt no Dobeles stacijas dežuranta telpas, izmantojot pārbrauktuves vadības ierīci (vadības pults) un videonovērošanas sistēmas datus. Šajā sakarā atsevišķās elektromehāniķa darba vietas ierīkošana Dzelzceļa pārbrauktuvju vadības centrā (Rīga, Turgeņeva iela 14) nav nepieciešama.Vienlaicīgi pievēršam uzmanību, ka atbilstoši Nolikuma 2.pielikuma 5.5.2.9.punktam (Grozījums Nr.1) pārbrauktuve jāaprīko ar vadības iekārtas darbības monitoringu ar informācijas attēlošanu arī elektrotehnisko iekārtu MPC, MPDC inženieru tehnoloģiskā iecirkņa maiņas darbiniekam Rīgā, Turgeņeva ielā 14. Diagnostiskās informācijas izvadīšanas veids jānosaka un jāsaskaņo ar Pasūtītāju projektēšanas laikā. |
| P. **5.5.1.10** ir minēts: *“Pārbrauktuves darbības un kontroles nodrošināšanas SCB aprīkojuma iekārtām ir jāatrodas pārbrauktuves tuvumā uzstādītā releju skapī (sliežu ceļa malā).”*Jautājums 2: Lūdzam precizēt: * 1. Vai iekārtas ir jāuzstāda releju skapī vai var pielietot konteineri?
	2. Uzdevumā nav noteikta konkrētā elementu bāze automātiskās pārbrauktuvju signalizācijas ierīcēm. Vai ir iespējams pielietot mikroprocesoru iekārtas?
 | a. Apstiprinām, ka pārbrauktuves signalizācijas sistēmas ierīces var būt izvietotas releju skapī vai speciālajā konteinerā.b. Informējam, ka pretendents ir tiesīgs piedāvāt pārbrauktuves signalizācijas sistēmu gan uz releju, gan uz mikroprocesoru ierīču bāzes. Vienlaicīgi norādām, ka uz mikroprocesoru ierīcēm balstīta pārbrauktuves signalizācijas sistēma EN50129 standarta izpratnē ir ar drošību saistīta, dzelzceļa SCB jomā izmantojamā elektroniskā sistēma, tādēļ jābūt novērtētam tās drošības līmenim saskaņā ar standartu EN 50126, EN 50128, EN 50129 prasībām. |
| P. **5.5.1.12** ir minēts: *“Jāparedz releju sasaiste ar citām apakšsistēmām informācijas pārraidei par pārbrauktuves luksoforu statusu: pārbrauktuves signāli ir izslēgti (sarkanie signālrādījumi nemirgo) vai pārbrauktuves signāli ieslēgti (sarkanie signālrādījumi mirgo).”*Jautājums 3: Ar kurām tieši sistēmām ir nepieciešama releju sasaiste luksoforu statusa pārraidei? Lūdzam nodrošināt pilnu signālu sarakstu monitoringam. | Informējam, ka Nolikuma 2.pielikuma 5.5.1.12.punktā minētā prasība pirmkārt ir paredzēta sasaistes izveidošanai ar LDz esošo sistēmu, kura fiksē autotransporta pabraukšanu garām pārbrauktuves luksoforam ar aizliedzošo rādījumu, kā arī perspektīvā sasaistei ar citām ārējām sistēmām.Pievēršam uzmanību, ka Nolikuma 2.pielikuma 5.5.1.12.punktā ir skaidri definēts sasaistes darbības algoritms un citas diagnostiskās informācijas pārraide caur šo sasaisti nav nepieciešama. Prasības pārbrauktuves signalizācijas sistēmas monitoringa indikāciju un trauksmju sarakstam ir sniegtas Nolikuma 2.pielikuma 5.5.4.8.punktā. |
| P. **5.5.4.8.3.** ir minēts: *“brīdinājuma skaņas signāla iekārta nedarbojas pareizi”*.Jautājums 4: Kāds ir nepareizas darbības kritērijs? | Skaidrojam, ka jābūt nodrošinātai uz pārbrauktuves izvietotās autovadītāju un gājēju brīdināšanai paredzētas akustiskas signalizācijas darbderīguma kontrolei. Gadījumā, ja rodas kļūmes vai atteices akustiskas signalizācijas ierīču darbībā, monitoringa sistēma jānodrošina attiecīgā trauksmes indikācijas izvadīšana iesaistītajam personālam.  |
| Jautājums 5: Lūdzam apstiprināt, ka palielinot jaudu vai organizējot jaunu pieslēgumu pie LDz elektrobarošanas sistēmas, nav nepieciešams modernizēt garenlīnijas (Jelgava-Dobele, Dobele-Biksti) esošos barošanas punktus. | Informējām, ka gadījumā, ja ierīkojot jaunus pieslēgumus pie LDz garenlīnijas pieslēdzamā slodze posmā Jelgava-Dobele vai Dobele-Biksti nepārsniegs 40 kVA, esošo barošanas punktu modernizācija nav jāveic.  |
| Jautājums 6: Brīvo telpu pieejamā platība nav pietiekama plānoto iekārtu un ierīču izvietošanai. Lūdzam norādīt iespēju izmantot papildu telpas un/vai iespēju apvienot vairākas telpas. | Informējam, ka jauno ierīču izvietošanai ir iespējams izmantot tam paredzēto jaunu Dobeles stacijas ēkas telpu, kā arī telpas, kurās ir izvietotas esošās centralizācijas sistēmas iekārtas. Jautājums par vairāku telpu apvienošanu var tikt atrisināts projektēšanas laikā pēc iepriekšējas saskaņošanas ar Pasūtītāju. |
| Jautājums 7: Lūdzam apstiprināt, ka Pasūtītājs ir atbildīgs par piebraucamo ceļu, gājēju/velo celiņu, žogu būvniecību un teritorijas labiekārtošanu būvdarbu veikšanas zonā.  | Informējam, ka piebraucamo ceļu, gājēju/velo celiņu un žogu izbūve neietilpst projekta ietvaros. |
| Jautājums 8: Lūdzam apstiprināt, ka Pasūtītājs ir atbildīgs par braucamās daļas, gājēju/velo celiņu jebkādu segumu atjaunošanu/pārbūvi/būvniecību dzelzceļa pārbrauktuvē un par teritorijas labiekārtošanu būvdarbu veikšanas zonā.  | Skaidrojam, ka Uzņēmējs ir atbildīgs par teritorijas sakārtošanu pēc būvdarbu pabeigšanas, t.sk. zāliena, autoceļu un gājēju/velo celiņu seguma atjaunošanu vietās, kurās tas tika skarts būvdarbu veikšanas laikā.  |
| Jautājums 9: Lūdzam apstiprināt, ka Pasūtītājs ir atbildīgs par piesārņotās grunts utilizēšanu, izvešanu, rekultivēšanu būvdarbu veikšanas zonā. | Informējam, ka gadījumā, ja būvdarbu laikā Uzņēmēja vainas dēļ notiek grunts piesārņojums, Uzņēmējam jānodrošina tās izņemšana un izvešana no būvlaukuma un utilizēšana tam paredzētajā vietā. |
| P. **7.10.8.4.** ir minēts: “*Rezerves detaļu pieejamību kontrolpunkta aparatūrai jānodrošina 5 darbdienu laikā, pēc pieprasījuma (bojājuma dēļ), kas jāapstiprina ar dokumentu*.”Jautājums 10: Lūdzam apstiprināt, ka prasības rezerves daļām ir aprakstītas Nolikuma 2.pielikuma “*Pasūtītāja prasības*” 7.10. nodaļā un papildu rezerves daļas SCADA sistēmas funkcionēšanai nav nepieciešamas. | Informējam, ka jābūt paredzētam SCADA apakšsistēmas rezerves daļu krājumam atbilstoši Nolikuma 2.pielikuma 10.2.punkta prasībām.  |
| P. **5.3.3.8.** ir minēts: “*Piedāvātajām sliežu ķēdēm jābūt paredzētām izmantošanai iecirkņos ar autonomo vilci un jābūt viegli un lēti uzlabojamām lietošanai līnijās ar 3 kV DC vai 25kV AC elektrovilci*.”Jautājums 11: Lūdzam precizēt par kādiem tieši pasākumiem ir runa šo nosacījumu izpildei: "jābūt viegli un lēti uzlabojamām". | Skaidrojam, ka jāparedz tāds risinājums, lai elektrifikācijas laikā (AC vai DC) nebūtu vajadzīga pilna sliežu ķēžu sistēmas nomaiņa, bet sistēmas adaptācija būtu realizējama tikai ar atsevišķo lauka ierīču nomaiņu un sliežu ķēžu regulēšanas tabulu pārskatīšanu. |
| P. **5.10.1.3.** ir minēts: “*Visiem kabeļiem ir jābūt aizpildītiem ar hidrofoba gēlu, un jānodrošina tiem ekrānu aizsardzībai pret elektromagnētisko ietekmi. Piedāvātajiem kabeļiem jābūt piemērotiem izmantošanai 3kV DC vai maiņstrāvas 25 kV elektriskās vilces apstākļos*.”Jautājums 12: Lūdzam apstiprināt prasības izpildi, ja tiek izmantots kabelis ar aizsargdarbības koeficientu vienādu ar vienu ierīcēm stacijā "Dobele" un piekļaujošajos ceļa posmos. | Informējam, ka visi pielietojamie kabeļu tipi jāsaskaņo ar Pasūtītāju projektēšanas laikā. Pasākumu noteikšanai kabeļu aizsardzībai no 3kV DC vai maiņstrāvas 25 kV elektriskās vilces ietekmes un Nolikuma 2.pielikuma 5.10.1.3.punkta prasību izpildes apliecināšanai Uzņēmējam projektēšanas laikā jāveic attiecīgie aprēķini. |
| Sakarā ar grozījumu NR.1 sniegšanu, XX uzskata ka ir nepieciešams analizēt izmaiņas “Pasūtītāja prasībās”, jātulko angļu valodā un veikt izmaiņas sagatavotajos aprēķinos un piedāvājumā. Lūdzam pagarināt piedāvājuma iesniegšanu līdz 2022. gada 31.oktobrim. | Piedāvājumu iesniegšanas termiņš netiks pagarināts.Skat. Grozījumus Nr.1. |